Անվան այլ կիրառումների համար տե՛ս՝ Վակունիս (այլ կիրառումներ)
Չշփոթել Վակունիս (գյուղ, Քաշաթաղի շրջան) հոդվածի հետ։

Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Վակունիս**, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

Աշխարհագրություն
----------------

Համայնքը տեղաբաշխված է Արցախի Հանրապետության ավարևմտյան մասում։ Ունի բարձրլեռնային տեղանք։ Համայնքի տարածքն 15727,3 հա է, որից 12878,8 հա-ն անտառային հողեր են։ Համայնքի սահմաններով է հոսում Շալվա գետը։

Բերձոր շրջկենտրոնից հեռու է 46 կմ, իսկ մայրաքաղաք Ստեփանակերտից` 96 կմ։

Վարչատարածքային բաժանում և համայնքային կյանք
--------------------------------------------

Համաձայն Արցախի Հանրապետության վարչատարածքային բաժանման՝ Վակունիս համայնքն իր մեջ ներառում է Վակունիս, Խաչինտափ, Չորմանք, Շամք գյուղերը։

Համայնքում գործում էր գյուղապետարան, բուժկետ, հիմնական դպրոց։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր տարբեր ակունքներից։ Առկա են նաև խմելու ջրի համար պիտանի աղբյուր-առվակներ։

2015 թվականի դրությամբ համայնքային ճանապարհները բնահողային էին։

Համայնքը միացված էր հանրապետության տրանսպորտային կապին։

Բնակչություն
------------

Վակունիս համայնքի բնակչությունը 2015 թվականի դրությամբ կազմել է 71 մարդ, որոնք կազմել են 17 տուն։ Նույն թվականի դրությամբ Վակունիս գյուղում բնակվել է 68 մարդ, որոնք կազմել են 16 տուն։ Խաչինտափ գյուղում բնակվել է 3 մարդ, որոնք կազմել են 1 տնտեսություն։

Կրթություն
----------

Վակունիս համայնքում գործում էր միջնակարգ դպրոց, որտեղ 2015 թվականի դրությամբ սովորում էր 19 աշակերտ։

Տնտեսություն
------------

Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 2466,3 հա-ը գյուղատնտեսական նշանակության են։

Ծանոթագրություններ
------------------

1. 1 2  Արցախի տարածքները համարվում են օկուպացված Ադրբեջանի կողմից. ԱՀ ԱԺ հայտարարությունը, *(արխիվացված 05․04․2021թ․)*
2. 1 2 3 4 5 6 7 8 9 10 11 12  Հակոբ Ղահրամանյան, Տեղեկատու Արցախի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.։
3. ↑  «Արցախի Հանրապետության բնակավայրերի ցանկը հանրապետության Ազգային ժողովի կայքում (Արցախի Հանրապետության օրենքը երկրի վարչատարածքային բաժանման մասին, 25 մարտի 2005 թ. ք.Ստեփանակերտ, ՀՕ-178, ստորագրված նախագահ Ա․Ղուկասյանի կողմից)։». Արխիվացված է օրիգինալից 2016 թ․ մարտի 4-ին. Վերցված է 2021 թ․ մարտի 14-ին.
4. ↑  Արցախի Հանրապետության այն բնակավայրերի ցանկը, որոնք գտնվում են Ադրբեջանի զինված ուժերի վերահսկողության ներքո /հրապարակված Արցախի Հանրապետության Տարածքային կառավարման և ենթակառուցվածքների նախարարության կողմից/, (արխիվացված 05․03․2021թ․)։
5. ↑  «Հրապարակվել է Արցախի՝ Ադրբեջանի հսկողության տակ անցած համայնքների և բնակավայրերի ցանկը»։
6. ↑  «Հրապարակվել է Արցախի՝ Ադրբեջանի հսկողության տակ անցած համայնքների և բնակավայրերի ցանկը», (արխիվացված)։
7. ↑  «Ադրբեջանի վերահսկողության տակ անցած՝ Արցախի համայնքների և բնակավայրերի ցանկը»։